Document ID: 31997R1429

31997R1429
L 196/41
JURNALUL OFÍCIAL AL UNIUNII EUROPENE
REGULAMENTUL (CE) NR. 1429/97 AL COMISIEI
din 23 iulie 1997
de modificare a Regulamentului (CE) nr. 832/97 de stabilire a normelor de aplicare a Regulamentului (CE) nr. 2275/96 al Consiliului de introducere a unor măsuri specifice în sectorul plantelor vii și al produselor de floricultură
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2275/96 al Consiliului din 22 noiembrie 1996 de introducere a unor măsuri specifice în sectorul plantelor vii și al produselor de floricultură (1), în special articolul 5,
întrucât articolul 2 alineatul (3) din Regulamentul (CE) nr. 832/97 al Comisiei (2), astfel cum a fost modificat prin Regulamentul (CE) nr. 931/97 (3), prevede că nu se iau în considerare acțiunile care beneficiază de alte subvenții naționale sau regionale; întrucât prin această dispoziție nu se intenționează să se excludă utilizarea, în cadrul măsurilor prevăzute în Regulamentul (CE) nr. 832/97, a fondurilor provenind din taxele obligatorii aplicate comercianților din sectorul plantelor vii și al produselor floricole pentru produsele obținute în întregime în statul membru respectiv; întrucât, pentru a evita orice îndoială în această privință, este de dorit să se modifice respectiva dispoziție;
întrucât măsurile prevăzute în prezentul regulament sunt conforme cu avizul Comitetului de gestionare a plantelor vii și a produselor floricole,
ADOPTĂ PREZENTUL REGULAMENT:
Articolul 1
La articolul 2 alineatul (3) primul paragraf din Regulamentul (CE) nr. 832/97, se adaugă următoarea teză:
„În acest scop, utilizarea fondurilor provenind din taxe obligatorii aplicate comercianților din sectorul plantelor vii și al produselor de floricultură pentru produsele obținute în întregime în statul membru respectiv nu se consideră ca fiind subvenții naționale sau regionale.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 1997.

Labels: 19
5
6